CASA
Store norske leksikon,Teknologi og industri,Transport,Luftfart,Flyindustri,Fly- og helikopterprodusenter
CASA (Construcciones Auronáuticas SA) er et tidligere spansk flyindustrikonsern. CASA ble integrert i Airbus i 2009.
Historie CASA ble etablert i 1923 i Getafe for å produsere fly for det spanske flyvåpenet. Selskapet produserte først fly på lisens, blant annet Dornier Wal flybåter, Ju 52 transportfly (C-352), Jungmann treningsfly (C-1.131) og He 111 bombefly (C-2.111). Etter andre verdenskrig produserte selskapet egenutviklede flytyper.CASA ble sammensluttet med franske Aérospatiale Matra og tyske DASA i 2000 for å etablerere EADS (European Aeronautic Defence and Space Company). CASA ble integrert i Airbus i 2009, og er en del av Airbus Defense and Space. Flytyper Viktige flytyper med årstall for første flygning i parentes: C-201 Alcotán (1949) – tomotors transportfly C-202 Halcón (1952) – tomotors transportfly C-207 Azor (1955) – tomotors transportfly C-212 Aviocar (1971) – tomotors turbopropdrevne transportfly C-101 Aviojet (1977) – jetdrevet treningsfly CN235 (1983) – tomotors turbopropdrevet transportfly, utviklet og produsert i samarbeid med indonesiske IPTN  C295 (1997) – tomotors turbopropdrevet transportfly, spansk videreutvikling av CN235 fremdeles produsert av Airbus Les mer i Store norske leksikon Airbus C295